ಗುಂಡಿಯಲ್ಲಿ ಬಿದ್ದು ಪ್ರಾಣ ತೆತ್ತ ಯುವಕ ಹುಬ್ಬಳ್ಳಿ: ಗಬ್ಬೂರು ಬೈಪಾಸ್ ಬಳಿ ಮಾರುತಿ ಓಮಿನಿ ವಾಹನದ ಬಾಗಿಲು ದಿಢೀರನೆ ತೆಗೆದು ಜೋರಾಗಿ ಬೈಕ್ಗೆ ಬಡಿದ ಪರಿಣಾಮ ಅಬ್ದುಲ್ ರಜಾಕ್ ಅಮೀನಸಾಬನವರ 20 ಎಂಬ ಯುವಕ ಮೃತಪಟ್ಟಿದ್ದಾನೆ. ಕೊಟಗೊಂಡಹುಣಸಿ ಗ್ರಾಮದ ಯುವಕ ಮಾರುಕಟ್ಟೆಗೆ ತೆರಳುತ್ತಿದ್ದಾಗ ಈ ಘಟನೆ ನಡೆದಿದೆ. ಬಾಗಿಲು ತೆಗೆದಿದ್ದರಿಂದ ಬೈಕ್ ರಸ್ತೆ ಪಕ್ಕದ ಕಂಬಕ್ಕೆ ಬಡಿದು ಯುವಕ ಗುಂಡಿಯಲ್ಲಿ ಬಿದ್ದಿದ್ದಾನೆ. ದಕ್ಷಿಣ ಸಂಚಾರ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ. ಎಣ್ಣೆ ಕುಡಿದು ಸಾವು: ಹುಬ್ಬಳ್ಳಿ ತಾಲ್ಲೂಕಿನ ಇಂಗಳಹಳ್ಳಿ ಗ್ರಾಮದ ಲಕ್ಷ್ಮಿ ವೆಂಕರಡ್ಡಿ ಸೋಮರಡ್ಡಿ 40 ವಿಷ ಕುಡಿದು ಶನಿವಾರ ಮೃತಪಟ್ಟಿದ್ದಾಳೆ. ಗುರುವಾರ ಮನೆಯಲ್ಲಿ ಎಣ್ಣೆ ಕುಡಿದಿದ್ದ ಲಕ್ಷ್ಮಿಯನ್ನು ನಗರದ ಕಿಮ್ಸ್ ಆಸ್ಪತ್ರೆಗೆ ದಾಖಲಿಸಲಾಗಿತ್ತು. ಲಕ್ಷ್ಮಿ ಆಗಾಗ ಹೊಟ್ಟೆ ನೋವಿನಿಂದ ಬಳಲುತ್ತಿದ್ದಳು. ಚಿಕಿತ್ಸೆ ಕೊಡಿಸಿದ್ದರೂ ಗುಣಮುಖವಾಗಿರಲಿಲ್ಲ ಎಂದು ಮೃತ ಮಹಿಳೆಯ ಸಹೋದರ ಶನಿವಾರ ಹುಬ್ಬಳ್ಳಿ ಗ್ರಾಮೀಣ ಠಾಣೆಯಲ್ಲಿ ದೂರು ನೀಡಿದ್ದಾನೆ. ಪ್ರಕರಣ ದಾಖಲಾಗಿದೆ. ಕಳವು: ಕುಂದಗೋಳ ಕ್ರಾಸ್ ಸಮೀಪದ ಕೊಟಗೊಂಡ ಹುಣಸಿಯಲ್ಲಿರುವ ವಿಭವಾ ಕಂಪನಿಯ ಅಂಗಸಂಸ್ಥೆಯ ಗೋದಾಮಿನ ಕಿಟಕಿಯ ಸರಳುಗಳನ್ನು ಮುರಿದು ಕಳ್ಳತನ ಮಾಡಲಾಗಿದೆ. ಕಳ್ಳರು ವಿಭವಾ ಕಂಪನಿಯ ಕೆಮಿಕಲ್ಸ್ ಎಂದು ಮುದ್ರಿಸಿದ್ದ 8,000 ಮೌಲ್ಯದ 1,100 ರಟ್ಟಿನ ಡಬ್ಬಿಗಳನ್ನು ಕದ್ದೊಯ್ದಿದ್ದಾರೆ ಎಂದು ಗೋದಾಮಿಯ ಮೇಲ್ವಿಚಾರಕ ಅಲ್ತಾಫ್ ಮದಾರಕಾವನವರ ದೂರು ನೀಡಿದ್ದಾರೆ. ಗ್ರಾಮೀಣ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ. ಆಯ್ಕೆ ಪಟ್ಟಿ ಪ್ರಕಟ: 201920ನೇ ಸಾಲಿನ 75 ಪೊಲೀಸ್ ಕಾನ್ಸ್ಟೆಬಲ್ಗಳ ಹುದ್ದೆಗಳ ನೇಮಕಾತಿಗೆ ತಾತ್ಕಾಲಿಕ ಆಯ್ಕೆ ಪಟ್ಟಿಯನ್ನು www.ksp.gov.in ವೆಬ್ಸೈಟ್ನಲ್ಲಿ ಪ್ರಕಟಿಸಲಾಗಿದೆ ಎಂದು ಪೊಲೀಸ್ ಇಲಾಖೆಯ ಪ್ರಕಟಣೆ ತಿಳಿಸಿದೆ.